
Korralduse eelnõu juurde: Reklaamimaksu vabastuse andmine 

      (AS Narva Bussiveod)

AS Narva Bussiveod pöördus kirjalikult Narva Linna Arenduse ja Ökonoomika Ameti poole palvega vabastada reklaamimaksu tasumisest, sest ettevõte on aktsiaselts, mille aktsiad kuuluvad 100 % Narva linnale. 

Lisaks sellele kannatab AS Narva Bussiveod pideva alafinantseerimise all seoses pideva kütusehinna tõusuga, mida ei kompenseerita linna eelarvest.

Seoses ülalöelduga soovib AS Narva Bussiveod arendada tegevust, mis on seotud reklaamiandjate otsinguga ja reklaami hulga suurendamisega ühiskondlikel transpordivahenditel, et saada lisaressursse organisatsiooni eelarvesse. 

2005. aastal arvestati ja maksti AS Narva Bussiveod deklaratsiooni alusel reklaamimaksu summas 4218,00.

Kohalike maksude seaduse lg 6 prg 10 ja Narva Linnavolikogu 27.05.2004 määruse nr 32/35 “Reklaamimaks” alusel on linnavalitsusel õigus anda reklaamimaksu soodustusi ja vabastusi. 

Lisatud AS Narva Bussiveod taotlus 01.11.2005 nr 1-1a/293. 

Galina Smolina

peaspetsialist 

Narva Linna Arenduse ja Ökonoomika Amet

Eelnõu

NARVA LINNAVALITSUSE

KORRALDUS

Narva 




             


   30.11.2005.a  nr ____

Reklaamimaksu vabastuse andmine 

(AS Narva Bussiveod)

Kohaliku omavalitsuse korralduse seaduse (RT I 1993, 37, 558; RT I 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230) § 30 lõike 1 punkti 3, kohalike maksude seaduse (RT I 1994, 68, 1169; 1996, 49, 953; 1999, 16, 269; 101, 903; 2000, 33, 196; 81, 515; 2002, 44, 284; 110, 654; 2003, 88, 591; 2004, 45, 319; 2005, 57, 451)  § 10 lõike 6 ning Narva Linnavolikogu 27.05.2004 määruse nr 32/35 “Reklaamimaks” punkti 7.3 alusel

Narva Linnavalitsus  o t s u s t a s:

1.  Anda AS´ile Narva Bussiveod (registrikood 10247291), kelle ainuaktsionäriks on Narva linn, 100 % suuruses reklaamimaksusoodustust alates 1.10.2005 kuni 31.12.2006. 

2.  Korraldus jõustub seadusega sätestatud korras.

3. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

